CELEX: C2005/296/10
Language: et
Date: 2005-11-26 00:00:00
Title: Euroopa Kohtu (esimene koda)  6. oktoobri 2005.  aasta otsus kohtuasjas C-9/04 (Hoge Raad der Nederlanden'i eelotsusetaotlus): kriminaalmenetluses, milles süüdistatavaks on Geharo BV (Direktiiv 88/378/EMÜ — Mänguasjad — Direktiiv 91/338/EMÜ — Suurim lubatud kaadmiumisisaldus)

26.11.2005   
            
            
               ET
            
            
               Euroopa Liidu Teataja
            
            
               C 296/5
            
         
      EUROOPA KOHTU
   
   (esimene koda)
   6. oktoobri 2005. aasta otsus
   kohtuasjas C-9/04 (Hoge Raad der Nederlanden'i eelotsusetaotlus): kriminaalmenetluses, milles süüdistatavaks on Geharo BV (1)
   
   (Direktiiv 88/378/EMÜ - Mänguasjad - Direktiiv 91/338/EMÜ - Suurim lubatud kaadmiumisisaldus)
   (2005/C 296/10)
   Kohtumenetluse keel: hollandi
   Kohtuasjas C-9/04, mille esemeks on Euroopa Kohtule EÜ artikli 234 alusel Hoge Raad der Nederlanden'i (Madalmaad) 23. detsembri 2003. aasta otsusega esitatud eelotsusetaotlus, mis saabus Euroopa Kohtusse 12. jaanuaril 2004, kriminaalmenetluses, milles süüdistatavaks on Geharo BV, tegi Euroopa Kohus (esimene koda), koosseisus: koja esimees P. Jann, kohtunikud K. Lenaerts (ettekandja), N. Colneric, K. Schiemann ja E. Levits; kohtujurist: P. Léger, kohtusekretär: R. Grass, 6. oktoobril 2005 otsuse, mille resolutiivosa on järgmine:
   Nõukogu 18. juuni 1991. aasta direktiivi 91/338/EMÜ, millega kümnendat korda muudetakse direktiivi 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega, artikli 1 teist lauset tuleb tõlgendada nii, et see säte ei välista direktiiviga kehtestatud lubatud ülemmäärast suurema kaadmiumisisaldusega toodete turustamise keelu kohaldamist nõukogu 3. mai 1988. aasta direktiivi 88/378/EMÜ mänguasjade ohutust käsitlevate liikmesriikide õigusaktide ühtlustamise kohta kohaldamisalasse kuuluvate mänguasjade suhtes.
   
      (1)  ELT C 59, 6.3.2004.